Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite II: Luettelo, jota tarkoitetaan liittymisasiakirjan 20 artiklassa - 2. Henkilöiden vapaa liikkuvuus - C. Tutkintotodistusten vastavuoroinen tunnustaminen - I Yleinen järjestelmä



Virallinen lehti nro L 236 , 23/09/2003 s. 0253 - 0257



I YLEINEN JÄRJESTELMÄ 31992 L 0051: Neuvoston direktiivi 92/51/ETY, annettu 18 päivänä kesäkuuta 1992, direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä (EYVL L 209, 24.7.1992, s. 25), sellaisena kuin se on muutettuna seuraavilla: - 31994 L 0038: komission direktiivi 94/38/EY, annettu 26.7.1994 (EYVL L 217, 23.8.1994, s. 8) - 11994 N: liittymisehdoista ja perustamissopimusten mukautuksista tehty asiakirja - Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21) - 31995 L 0043: komission direktiivi 95/43/EY, annettu 20.7.1995 (EYVL L 184, 3.8.1995, s. 21) - 31997 L 0038: komission direktiivi 97/38/EY, annettu 20.6.1997 (EYVL L 184, 12.7.1997, s. 31) - 32000 L 0005: komission direktiivi 2000/5/EY, annettu 25.2.2000 (EYVL L 54, 26.2.2000, s. 42) - 32001 L 0019: Euroopan parlamentin ja neuvoston direktiivi 2001/19/EY, annettu 14.5.2001 (EYVL L 206, 31.7.2001, s. 1) Lisätään liitteeseen C "LUETTELO 1 ARTIKLAN A ALAKOHDAN ENSIMMÄISEN ALAKOHDAN TOISEN LUETELMAKOHDAN ii ALAKOHDASSA TARKOITETUISTA KOULUTUSALOISTA, JOILLA ON ERIKOISRAKENNE" seuraava: a) Lisätään otsikkokohtaan "1. Terveydenhuollon ja lastenhoidon avustavan henkilöstön koulutus" ennen Saksaa koskevaa kohtaa seuraava: "Tšekin tasavallassa seuraava koulutus: - hoitoalan avustava henkilö ("Zdravotnický asistent") Koulutus kestää yhteensä vähintään 13 vuotta, joka käsittää vähintään kahdeksan vuotta peruskoulutusta ja neljä vuotta ammatillista keskiasteen koulutusta keskiasteen terveydenhuolto-oppilaitoksessa, ja päättyy "maturitní zkouška" -tutkintoon. - ravitsemusalan avustava henkilö ("Nutriční asistent") Koulutus kestää yhteensä vähintään 13 vuotta, joka käsittää vähintään kahdeksan vuotta peruskoulutusta ja neljä vuotta ammatillista keskiasteen koulutusta keskiasteen terveydenhuolto-oppilaitoksessa, ja päättyy "maturitní zkouška" -tutkintoon." , ja Italiaa ja Luxemburgia koskevien kohtien väliin: "Kyproksessa seuraava koulutus: - hammasteknikko ("οδοντοτεχνίτης") Koulutus kestää yhteensä vähintään 14 vuotta, joka käsittää vähintään kuusi vuotta peruskoulutusta, kuusi vuotta keskiasteen koulutusta ja kaksi vuotta keskiasteen jälkeistä ammatillista koulutusta; koulutusta täydentää vuoden ammattikokemus. - optikko ("τεχνικός οπτικός") Koulutus kestää yhteensä vähintään 14 vuotta, joka käsittää vähintään kuusi vuotta peruskoulutusta, kuusi vuotta keskiasteen koulutusta ja kaksi vuotta keskiasteen jälkeistä koulutusta; koulutusta täydentää vuoden ammattikokemus. Latviassa seuraava koulutus: - hammashoitaja ("zobārstniecības māsa") Koulutus kestää yhteensä vähintään 13 vuotta, joka käsittää vähintään kymmenen vuotta yleissivistävää koulutusta ja kaksi vuotta terveydenhuoltoalan ammatillista koulutusta; koulutusta täydentää kolmen vuoden ammattikokemus, jonka lopussa tulee läpäistä koe erikoistumistodistuksen saamiseksi. - biolääketieteen laborantti ("biomedicīnas laborants") Koulutus kestää yhteensä vähintään 12 vuotta, joka käsittää vähintään kymmenen vuotta yleissivistävää koulutusta ja kaksi vuotta terveydenhuoltoalan ammatillista koulutusta; koulutusta täydentää kahden vuoden ammattikokemus, jonka lopussa tulee läpäistä koe erikoistumistodistuksen saamiseksi. - hammasteknikko ("zobu tehniķis") Koulutus kestää yhteensä vähintään 12 vuotta, joka käsittää vähintään kymmenen vuotta yleissivistävää koulutusta ja kaksi vuotta terveydenhuoltoalan ammatillista koulutusta; koulutusta täydentää kahden vuoden ammattikokemus, jonka lopussa tulee läpäistä koe erikoistumistodistuksen saamiseksi. - fysioterapeuttia avustava henkilö ("fizioterapeita asistents") Koulutus kestää yhteensä vähintään 13 vuotta, joka käsittää vähintään kymmenen vuotta yleissivistävää koulutusta ja kolme vuotta terveydenhuoltoalan ammatillista koulutusta; koulutusta täydentää kahden vuoden ammattikokemus, jonka lopussa tulee läpäistä koe erikoistumistodistuksen saamiseksi." ja Itävaltaa koskevan kohdan jälkeen: "Slovakiassa seuraava koulutus: - tanssialasta vastaava opettaja taidealan perusoppilaitoksissa ("učiteľ v tanečnom odbore na základných umeleckých školách") Koulutus kestää yhteensä vähintään 14,5 vuotta, joka käsittää kahdeksan vuotta peruskoulutusta, neljä vuotta keskiasteen koulutusta erityisoppilaitoksessa ja viisi lukukautta tanssipedagogiikan opintoja. - opettaja erityisoppilaitoksissa ja sosiaalipalvelulaitoksissa ("vychovávatel' v špeciálnych výchovných zariadeniach a v zariadeniach sociálnych služieb") Koulutus kestää yhteensä vähintään 14 vuotta, joka käsittää 8-9 vuotta peruskoulutusta, neljä vuotta keskiasteen koulutusta kasvatustieteellisessä oppilaitoksessa tai jossain muussa keskiasteen oppilaitoksessa ja kaksi vuotta täydentäviä osa-aikaisia kasvatustieteen opintoja." ; b) Lisätään otsikkokohtaan "2. Teknikkokoulutus (Master/Meister/Maître), joka sisältää niitä käsityöläisammatteja koskevan koulutuksen, jotka eivät sisälly liitteessä A lueteltuihin direktiiveihin" seuraava: "Puolassa seuraava koulutus: - ammatillisen koulutuksen ammattiaineen opettaja ("Nauczyciel praktycznej nauki zawodu"), joka vastaa kestoltaan seuraavaa koulutusta: - joko kahdeksan vuoden peruskoulutus ja viiden vuoden ammatillinen keskiasteen koulutus tai vastaava keskiasteen koulutus soveltuvalta alalta, jota täydentää pedagogiikan kurssi, jonka kokonaiskesto on vähintään 150 tuntia, työturvallisuuden ja työhygienian kurssi sekä kahden vuoden ammattikokemus ammatista, jonka opetuksen parissa henkilö tulee työskentelemään. - tai kahdeksan vuoden peruskoulutus ja viiden vuoden keskiasteen ammatillinen koulutus sekä tutkintotodistus keskiasteen jälkeisestä pedagogisesta teknillisestä oppilaitoksesta. - tai kahdeksan vuoden peruskoulutus ja 2-3 vuoden ammatillinen keskiasteen peruskoulutus ja vähintään kolmen vuoden ammattikokemus, mistä on osoituksena kyseisen ammatin tutkintotodistus; koulutusta täydentää pedagogiikan kurssi, jonka kokonaiskesto on vähintään 150 tuntia. Slovakiassa seuraava koulutus: - ammatillisen koulutuksen maisteri ("majster odbornej výchovy") Koulutus kestää yhteensä vähintään 12 vuotta ja siihen sisältyy kahdeksan vuoden peruskoulutus, neljän vuoden ammattikoulutus (päätökseen saatettu ammatillinen keskiasteen koulutus ja/tai oppisopimuskoulutus soveltuvassa (samanlaisessa) ammattikoulutuksessa tai oppisopimuskurssilla), yhteensä vähintään kolmen vuoden ammattikokemus alalta, jolla koulutus tai oppisopimuskoulutus on saatettu päätökseen, sekä täydentävät pedagogiikan opinnot kasvatustieteellisessä tiedekunnassa tai teknillisessä yliopistossa, tai päätökseen saatetut keskiasteen koulutus ja oppisopimuskoulutus soveltuvassa (samanlaisessa) ammattikoulutuksessa tai oppisopimuskurssilla, yhteensä vähintään kolmen vuoden ammattikokemus alalta, jolla koulutus tai oppisopimuskoulutus on saatettu päätökseen, sekä täydentävät pedagogiikan opinnot kasvatustieteellisessä tiedekunnassa, tai 1 päivään syyskuuta 2005 mennessä erityispedagogiikan alan erityiskoulutus, jota annetaan ammatillisen koulutuksen maistereiden erityisoppilaitoksissa, ilman täydentäviä pedagogiikan opintoja." ; c) Lisätään otsikkokohtaan "3. Merenkulun koulutus" otsikkokohdan "a) Merikuljetukset" Tanskaa koskevaa kohtaa ennen seuraava: "Tšekin tasavallassa seuraava koulutus: - kannella avustava henkilö ("Palubní asistent") - komentosiltavahdin vahtipäällikkö ("Námořní poručík") - yliperämies ("První palubní důstojník") - päällikkö ("Kapitán") - konemestaria avustava henkilö ("Strojní asistent") - vahtikonemestari ("Strojní důstojník") - ensimmäinen konemestari ("Druhý strojní důstojník") - konepäällikkö ("První strojní důstojník") - laivasähköasentaja ("Elektrotechnik") - sähkömestari ("Elektrodůstojník")" d) Lisätään otsikkokohtaan "3. Merenkulun koulutus" otsikkokohdan "a) Merikuljetukset" Italiaa ja Alankomaita koskevien kohtien väliin seuraava: "Latviassa seuraava koulutus: - laivan sähköinsinööri ("Kuģu elektromehāniķis") - jäähdytyskoneiston hoitaja ("Kuģa saldēšanas iekārtu mašīnists")." e) Lisätään otsikkokohtaan "3. Merenkulun koulutus" otsikkokohdan "a) Merikuljetukset" sanojen "joka vastaa" jälkeen ja Tanskaa koskevaa kohtaa ennen seuraava: "— Tšekin tasavallassa seuraava koulutus - kannella avustava henkilö ("Palubní asistent") 1. Vähintään 20 vuoden ikäinen henkilö. 2. a) Merenkulkuakatemia tai merenkulkuopisto - merenkulkuosasto, molempien linjojen päätteeksi on täytynyt suorittaa "maturitní zkouška" -tutkinto; ja hyväksytty vähintään kuuden kuukauden meripalvelu aluksilla opintojen aikana, tai b) Vähintään kahden vuoden hyväksytty meripalvelu aluksilla komentosiltavahtiin osallistuvana vahtimiehenä suorittavalla tasolla ja STCW (kansainvälinen merenkulkijoiden koulutusta, pätevyyskirjoja ja vahdinpitoa koskeva yleissopimus) -koodin A-II/1 osastossa määritetyt pätevyysvaatimukset täyttävän hyväksytyn kurssin loppuun suorittaminen STCW-yleissopimuksen osapuolen merenkulkuakatemiassa tai merenkulkuopistossa ja tutkinnon suorittaminen MTC:n (Tšekin tasavallan meriliikennekomitea) hyväksymälle tutkintolautakunnalle. - komentosiltavahdin vahtipäällikkö ("Námořní poručík") 1. Hyväksytty vähintään kuuden kuukauden meripalvelu kannella avustavana henkilönä aluksilla, joiden bruttovetoisuus on vähintään 500, kun on kyseessä merenkulkuopistosta tai -akatemiasta valmistunut henkilö, tai, kun on kyseessä hyväksytyltä kurssilta valmistunut henkilö, vähintään vuoden meripalvelu, josta vähintään kuusi kuukautta komentosiltavahtiin osallistuvana vahtimiehenä. 2. Asianmukaisesti täytetty ja merkinnöin varustettu aluksella tapahtuvaa harjoittelua koskeva seurantakirja kansioppilaiden (kadetti) osalta. - yliperämies ("První palubní důstojník") Komentosiltavahdin vahtipäällikön pätevyyskirja aluksilla, joiden bruttovetoisuus on vähintään 500, ja vähintään 12 kuukauden hyväksytty meripalvelu kyseisessä asemassa. - päällikkö ("Kapitán") Päällikön pätevyyskirja aluksilla, joiden bruttovetoisuus on 500-3000. Yliperämiehen pätevyyskirja aluksilla, joiden bruttovetoisuus on vähintään 3000, ja vähintään kuuden kuukauden hyväksytty meripalvelu yliperämiehenä aluksilla, joiden bruttovetoisuus on vähintään 500, ja vähintään kuuden kuukauden hyväksytty meripalvelu yliperämiehenä aluksilla, joiden bruttovetoisuus on vähintään 3000. - konemestaria avustava henkilö ("Strojní asistent") 1. Vähintään 20 vuoden ikäinen henkilö. 2. Merenkulkuakatemia tai merenkulkuopisto - laivakonetekniikkaosasto ja hyväksytty vähintään kuuden kuukauden meripalvelu aluksilla opintojen aikana. - vahtikonemestari ("Strojní důstojník") Hyväksytty vähintään kuuden kuukauden meripalvelu konemestaria avustavana henkilönä, kun on kyseessä merenkulkuakatemiasta tai -opistosta valmistunut henkilö. - ensimmäinen konemestari ("Druhý strojní důstojník") Hyväksytty vähintään 12 kuukauden meripalvelu toisena konemestarina pääkuljetuskoneistoteholtaan vähintään 750 kW:n aluksilla. - konepäällikkö ("První strojní důstojník") Asianmukainen todistus työskentelystä ensimmäisenä konemestarina pääkuljetuskoneistoltaan vähintään 3000 kW:n aluksilla ja vähintään kuuden kuukauden hyväksytty meripalvelu kyseisessä asemassa. - laivasähköasentaja ("Elektrotechnik") 1. Vähintään 18 vuoden ikäinen henkilö. 2. Merenkulkuakatemia tai muu akatemia - sähkötekniikan suuntautumisvaihtoehto, sähkötekniikanalan teknillinen opisto tai koulu; kaikkien linjojen päätteeksi on täytynyt suorittaa "maturitní zkouška" -tutkinto; lisäksi vaaditaan vähintään 12 kuukauden hyväksytty harjoittelu sähkötekniikan alalla. - sähkömestari ("Elektrodůstojník") 1. Merenkulkuakatemia tai -opisto - laivasähkötekniikan suuntautumisvaihtoehto, muu sähkötekniikanalan akatemia tai keskiasteen oppilaitos; kaikkien linjojen päätteeksi on täytynyt suorittaa "maturitní zkouška" -tutkinto tai valtiollinen koe. 2. Hyväksytty vähintään 12 kuukauden meripalvelu laivasähköasentajana, kun on kyseessä akatemiasta tai opistosta valmistunut henkilö, ja vähintään 24 kuukauden meripalvelu, kun on kyseessä keskiasteen oppilaitoksesta valmistunut henkilö." f) Lisätään otsikkokohtaan "3. Merenkulun koulutus" otsikkokohdan "a) Merikuljetukset" sanojen "joka vastaa" jälkeen ja Italiaa ja Alankomaita koskevien kohtien väliin seuraava: "Latviassa seuraava koulutus - laivan sähköinsinööri ("kuģu elektromehāniķis") 1. Vähintään 18 vuotta täyttänyt henkilö. 2. Koulutus kestää yhteensä vähintään 12 vuotta ja 6 kuukautta, ja siihen sisältyy vähintään 9 vuotta peruskoulutusta ja vähintään 3 vuotta ammatillista koulutusta. Lisäksi vaaditaan meripalvelua vähintään 6 kuukautta laivansähkömiehenä tai laivan sähköinsinöörin avustajana laivoilla, joiden generaattorin teho on yli 750 kW. Ammatillisen koulutuksen päättää liikenneministeriön hyväksymän koulutusohjelman mukainen toimivaltaisen viranomaisen järjestämä erityiskoe. - jäähdytyskoneiston hoitaja ("kuģa saldēšanas iekārtu mašīnists") 1. Vähintään 18 vuotta täyttänyt henkilö. 2. Koulutus kestää yhteensä vähintään 13 vuotta ja siihen sisältyy vähintään 9 vuotta peruskoulutusta ja vähintään 3 vuotta ammatillista koulutusta. Lisäksi vaaditaan meripalvelua vähintään 12 kuukautta jäähdytysinsinöörin avustajana. Ammatillisen koulutuksen päättää liikenneministeriön hyväksymän koulutusohjelman mukainen toimivaltaisen viranomaisen järjestämä erityiskoe." ; g) Lisätään otsikkokohtaan "4. Teknisen alan koulutus" ennen Italiaa koskevaa kohtaa seuraava: "Tšekin tasavallassa seuraava koulutus: - hyväksytty teknikko, hyväksytty rakennusmestari ("autorizovaný technik, autorizovaný stavitel") Ammatillinen koulutus kestää vähintään yhdeksän vuotta, johon kuuluu neljän vuoden tekninen keskiasteen koulutus, joka päättyy "maturitní zkouška":aan (keskiasteen teknillisen oppilaitoksen tutkinto), ja viiden vuoden ammattikokemus ja sen päättävä pätevyyttä mittaava koe tiettyjä rakennustoimia koskevilta osin (säädös N:o 50/1976 Sb. (rakennuslaki) ja säädös N:o 360/1992 Sb.). - raideliikenteen kuljettaja ("Fyzická osoba řídící drážní vozidlo") Koulutus kestää yhteensä vähintään 12 vuotta, ja se sisältää vähintään kahdeksan vuotta peruskoulutusta ja vähintään neljä vuotta ammatillista koulutusta, joka päättyy "maturitní zkouška" -tutkintoon; koulutuksen päätteeksi suoritetaan valtiollinen koe ajoneuvojen käyttövoimasta. - raidetarkastusteknikko ("Drážní revizní technik") Koulutus kestää yhteensä vähintään 12 vuotta, joka käsittää vähintään kahdeksan vuotta peruskoulutusta ja vähintään neljä vuotta ammatillista keskiasteen koulutusta kone- tai sähköalan keskiasteen oppilaitoksessa, ja päättyy "maturitní zkouška" -tutkintoon. - liikenneopettaja ("Učitel autoškoly") Henkilön tulee olla vähintään 24 vuoden ikäinen; koulutus kestää yhteensä vähintään 12 vuotta, joka käsittää vähintään kahdeksan vuotta peruskoulutusta ja vähintään neljä vuotta ammatillista keskiasteen koulutusta, joka painottuu liikenteeseen tai konealaan; koulutuksen päättää "maturitní zkouška" -tutkinto. - valtion katsastusteknikko ("Kontrolní technik STK") Henkilön tulee olla vähintään 21 vuoden ikäinen; koulutus kestää yhteensä vähintään 12 vuotta, joka käsittää vähintään kahdeksan vuotta peruskoulutusta ja vähintään neljä vuotta ammatillista keskiasteen koulutusta, joka päättyy "maturitní zkouška" -tutkintoon. Koulutuksen lisäksi vaaditaan vähintään kahden vuoden tekniikan alan harjoittelu, ajokortti, puhdas rikosrekisteri ja loppuun saatettu valtion teknikoille suunnattu vähintään 120 tunnin erityiskoulutus sekä kokeen läpäiseminen. - ajoneuvopäästötarkastusmekaanikko ("Mechanik měření emisí") Koulutus kestää yhteensä vähintään 12 vuotta, joka käsittää vähintään kahdeksan vuotta peruskoulutusta ja vähintään neljä vuotta ammatillista keskiasteen koulutusta, joka päättyy "maturitní zkouška" -tutkintoon. Lisäksi hakijalta vaaditaan loppuun saatettu vähintään kolmen vuoden tekniikan alan harjoittelu ja ajoneuvopäästötarkastusmekaanikoille suunnattu vähintään kahdeksan tunnin erityiskoulutus sekä kokeen läpäiseminen. - laivuri, luokka I ("Kapitán I. třídy") Koulutus kestää yhteensä vähintään 15 vuotta, ja se sisältää kahdeksan vuotta peruskoulutusta ja kolme vuotta ammatillista koulutusta, joka päättyy "maturitní zkouška" -tutkintoon; koulutus päättyy tutkintoon, joka oikeuttaa pätevyyskirjaan. Ammatillisen koulutuksen lisäksi vaaditaan neljän vuoden ammattiharjoittelu, joka päättyy kokeeseen. - taidekäsityöksi luettavien monumenttien entisöinti ("restaurátor památek, které jsou díly uměleckých řemesel") Koulutus kestää yhteensä 12 vuotta, mikäli siihen sisältyy täysi keskiasteen tekninen koulutus entisöintilinjalla; tai 10-12 vuoden opinnot soveltuvalla linjalla sekä viiden vuoden ammattikokemus, kun on kyseessä täysi keskiasteen tekninen koulutus, joka päättyy "maturitní zkouška" -tutkintoon, tai kahdeksan vuoden ammattikokemus, kun on kyseessä keskiasteen tekninen koulutus, joka päättyy oppisopimuskoulutuksen loppukokeeseen. - taideteosten, jotka eivät ole monumentteja ja joita pidetään museoiden ja gallerioiden kokoelmissa, ja muiden kulttuurisesti arvokkaiden esineiden entisöinti ("restaurátor děl výtvarných umění, která nejsou památkami a jsou uložena ve sbírkách muzeí a galerií, a ostatních předmětů kulturní hodnoty") Koulutus kestää yhteensä 12 vuotta, jonka lisäksi vaaditaan viiden vuoden ammattikokemus, kun on kyseessä täysi keskiasteen tekninen koulutus entisöintilinjalla, joka päättyy "maturitní zkouška" -tutkintoon. - jätehuoltaja ("odpadový hospodář") Koulutus kestää yhteensä vähintään 12 vuotta, ja se sisältää vähintään kahdeksan vuotta peruskoulutusta ja vähintään neljä vuotta ammatillista keskiasteen koulutusta, joka päättyy "maturitní zkouška" -tutkintoon, ja vähintään viiden vuoden kokemus jätehuoltoalalta viimeksi kuluneen 10 vuoden ajalta. - ylipanostaja ("Technický vedoucí odstřelů") Koulutus kestää yhteensä vähintään 12 vuotta, joka käsittää vähintään kahdeksan vuotta peruskoulutusta ja vähintään neljä vuotta ammatillista keskiasteen koulutusta, joka päättyy "maturitní zkouška" -tutkintoon. Koulutuksen lisäksi vaaditaan seuraavaa: - kahden vuoden kokemus räjäyttäjänä (maanalaisissa töissä) tai yhden vuoden kokemus (pintaräjäytyksissä), joka käsittää kuusi kuukautta räjäyttäjän avustajana; - 100 tunnin teoreettinen ja käytännön koulutusjakso, jonka jälkeen kokeen suorittaminen asianomaiselle alueelliselle kaivosalan viranomaiselle; - vähintään kuuden kuukauden ammattikokemus laajamittaisten räjäytystöiden suunnittelusta ja suorittamisesta; - 32 tunnin teoreettinen ja käytännön koulutusjakso, jonka jälkeen kokeen suorittaminen Tšekin kaivosalan viranomaiselle." ; ja Italiaa ja Alankomaita koskevien kohtien väliin: "Latviassa seuraava koulutus: - veturinkuljettajan apulainen ("vilces līdzekļa vadītāja (mašīnista) palīgs") - Vähintään 18 vuoden ikäinen henkilö. - Koulutus kestää yhteensä vähintään 12 vuotta, joka käsittää vähintään kahdeksan vuotta peruskoulutusta ja vähintään neljä vuotta keskiasteen ammatillista koulutusta. Koulutuksen päättää työnantajan järjestämä erillinen koe; toimivaltaisen viranomaisen viideksi vuodeksi antama todistus pätevyydestä." ja Itävaltaa koskevien kohtien jälkeen: "Puolassa seuraava koulutus: - yleinen moottoriajoneuvon ajokelpoisuustestin katsastusasemalla suorittava teknikko ("Diagnosta przeprowadzający badania techniczne w stacji kontroli pojazdów o podstawowym zakresie badań") joka käsittää kahdeksan vuoden peruskoulutuksen ja viiden vuoden keskiasteen teknisen moottoriajoneuvoalan koulutuksen sekä kolmen vuoden kokemuksen huoltoasemalta tai korjaamolta; koulutus käsittää 51-tuntisen moottoriajoneuvokatsastuksen peruskoulutuksen; lisäksi vaaditaan pätevyyskokeen läpäiseminen. - moottoriajoneuvon ajokelpoisuustestin alueellisella katsastusasemalla suorittava teknikko ("Diagnosta przeprowadzający badania techniczne pojazdu w okręgowej stacji kontroli pojazdów") joka käsittää kahdeksan vuoden peruskoulutuksen ja viiden vuoden keskiasteen ammatillisen moottoriajoneuvoalan koulutuksen sekä neljän vuoden kokemuksen katsastusasemalta tai korjaamolta; koulutus käsittää 51-tuntisen moottoriajoneuvokatsastuksen peruslinjan; lisäksi vaaditaan pätevyyskokeen läpäiseminen. - moottoriajoneuvon ajokelpoisuustestin katsastusasemalla suorittava teknikko ("Diagnosta wykonujący badania techniczne pojazdów w stacji kontroli pojazdów") joka käsittää kahdeksan vuoden peruskoulutuksen ja viiden vuoden keskiasteen teknisen moottoriajoneuvoalan koulutuksen, jota täydentää neljän vuoden todistettu kokemus ajoneuvohuoltoasemalta tai korjaamolta, tai kahdeksan vuoden peruskoulutus ja viiden vuoden keskiasteen ammatillinen, muu kuin moottoriajoneuvoalan erikoiskoulutus, jota täydentää kahdeksan vuoden todistettu kokemus ajoneuvokatsastusasemalta tai korjaamolta. Koulutus käsittää yhteensä 113 tunnin pituisen, päätökseen saatetun perus- ja erikoistumiskoulutuksen, jonka kutakin vaihetta on seurannut koe. Teknikoiden päätökseen saatetun koulutuksen tuntimäärä ja koulutusosioiden yleinen laajuus täsmennetään erikseen teknikoita koskevista yksityiskohtaisista vaatimuksista 28 päivänä marraskuuta 2002 annetussa infrastruktuuriministeriön asetuksessa (Virallinen lehti 2002, N:o 208, kohta 1769). - junanlähettäjä ("Dyżurny ruchu") joka käsittää kahdeksan vuotta peruskoulutusta ja neljä vuotta ammatillista keskiasteen koulutusta, joka on erikoistunut raideliikenteeseen, sekä 45 päivän pituisen, junanlähettäjän tehtävään valmistavan kurssin samoin kuin pätevyystutkinnon suorittamisen, tai koulutus käsittää kahdeksan vuotta peruskoulutusta ja viisi vuotta ammatillista keskiasteen koulutusta, joka on erikoistunut raideliikenteeseen sekä 63 päivän pituisen junanlähettäjän tehtävään valmistavan kurssin, samoin kuin pätevyystutkinnon suorittamiseen" . --------------------------------------------------